|  |  |  |
| --- | --- | --- |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | |
| KLASA: 024-04/25-02/18  URBROJ: 2170-2702/1-25-3  Matulji, 26. studenoga 2025. | |  |

**OPĆINSKOJ NAČELNICI**

**Ingrid Debeuc**

- ovdje -

**PREDMET:****Prijedloga Odluke o** **izmjenama Odluke o komunalnom doprinosu**

*- dostavlja se*

Poštovani,

u privitku dostavljamo prijedlog Odluke o izmjeni Odluke o komunalnom doprinosu.

Izvjestitelji na radnim tijelima te sjednici Općinskog vijeća biti će Općinska načelnica Ingrid Debeuc i službenik ovlašten za privremeno obavljanje poslova pročelnika Upravnog odjela za komunalni sustav Smiljana Veselinović.

OPĆINSKA NAČELNICA

Ingrid Debeuc v.r.

**OBRAZLOŽENJE UZ PRIJEDLOG ODLUKE O**

**IZMJENAMA ODLUKE O KOMUNALNOM DOPRINOSU**

Općinsko vijeće Općine Matulji na sjednici održanoj 31. siječnja 2019. godine donijelo je Odluku o komunalnom doprinosu („Službene novine Primorsko-goranske županije“ broj 3/19), te njezine izmjene i dopune na sjednicama održanima 4. studenoga 2021. godine („Službene novine Primorsko-goranske županije“ broj 26/21) i 8. prosinca 2023. godine („Službene novine Primorsko-goranske županije“ broj 46/23) – u daljnjem tekstu: Odluka.

Nadalje, na sjednici Općinskog vijeća Općine Matulji održanoj dana 7. listopada 2025. godine donesena je Odluka o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) – u daljnjem tekstu: Odluka o ustrojstvu.

Budući da se je u Odluci, nadležno tijelo za provedbu pojedinih odredbi određivalo formulacijom *Jedinstveni upravni odjel*, potrebno je uskladiti tekst s novim ustrojstvom kako bi se izbjegla pravna i operativna nejasnoća u primjeni propisa. Korištenjem generičkog izraza nadležni upravni odjel osigurava se normativna fleksibilnost i mogućnost operativne provedbe od strane onog upravnog tijela kojem su poslovi pripadajućeg područja dodijeljeni sukladno važećim aktima o organizaciji i djelokrugu.

Predloženom izmjenom Odluke provodi se nužno usklađenje važećeg općeg akta s novim ustrojstvenim modelom općinske uprave, uspostavljenim donošenjem Odluke o ustrojstvu. Navedenom Odlukom o ustrojstvu provedena je organizacijska promjena kojom je dosadašnji Jedinstveni upravni odjel prestao postojati kao jedinstveno upravno tijelo te su umjesto njega ustrojena tri upravna odjela, svaki sa svojim određenim djelokrugom rada i nadležnostima.

Ovom izmjenom Odluke provodi se terminološko i organizacijsko usklađivanje s novim ustrojstvom upravnih tijela Općine Matulji, radi jasnije normativne provedbe i učinkovitijeg upravljanja propisanim postupanjima. Cilj izmjene je osigurati dosljednu primjenu akata te izbjeći eventualne nejasnoće u nadležnostima pojedinih upravnih tijela.

Slijedom navedenog, predlaže se donošenje predmetne izmjene Odluke.

U Matuljima, 26.studenog 2025. godine

**OPĆINSKA NAČELNICA**

**Ingrid Debeuc v.r.**

PRIJEDLOG:

Na temelju članka 78. Zakona o komunalnom gospodarstvu („Narodne novine“ broj 68/18, 110/18, 32/20 i 145/24) i članka 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15-pročišćeni tekst, 39/15, 7/18 i 6/21, 23/21 i 36/23) Općinsko vijeće Općine Matulji, na sjednici održanoj dana\_\_\_\_\_\_ 2025. godine, donosi

**ODLUKU**

**o izmjenama Odluke o komunalnom doprinosu**

**Članak 1**.

U Odluci o komunalnom doprinosu („Službene novine Primorsko-goranske županije“ broj 3/19, 26/21 i 46/23 – u daljnjem tekstu: Odluka) u članku 5. stavku 2. riječi „ Jedinstveni upravni odjel“ zamjenjuje se riječima „nadležni upravni odjel“.

**Članak 2.**

U članku 9. stavku 1. riječi „Jedinstveni upravni odjel“ zamjenjuje se riječima „nadležni upravni odjel“.

**Članak 3.**

U članku 12. stavku 3. riječi „Jedinstvenom upravnom odjelu Općine Matulji“ zamjenjuje se riječima „nadležnom upravnom odjelu“.

**Članak 4.**

U članku 13. stavku 1. riječi „Jedinstveni upravni odjel“ zamjenjuje se riječima „nadležni upravni odjel“.

**Članak 5.**

U članku 14. stavku 1. riječi „Jedinstveni upravni odjel“ zamjenjuje se riječima „Nadležni upravni odjel“.

**Članak 6.**

U članku 16. stavku 3. riječi „Jedinstveni upravni odjel“ zamjenjuje se riječima „nadležni upravni odjel“.

**Članak 7**.

Ova Odluka stupa na snagu osmog dana od dana objave u „Službenim novinama Općine Matulji“.

KLASA: 024-04/25-02/18

URBROJ:

Matulji,

OPĆINSKO VIJEĆE OPĆINE MATULJI

Predsjednica Općinskog vijeća

Iva Letina