|  |  |  |
| --- | --- | --- |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **Upravni odjel za komunalni sustav** | |
| KLASA: 024-04/25-02/16  URBROJ: 2170-27-03-02/1-25-3  Matulji, 26. studenoga 2025. | |  |

**OPĆINSKO VIJEĆE**

* **ovdje -**

**PREDMET:Prijedlog Odluke o izmjenama Odluke o komunalnom redu Općine Matulji**

Poštovani,

u privitku dostavljamo prijedlog Odluke o izmjenama Odluke o komunalnom redu Općine Matulji.

Izvjestitelji na radnim tijelima te sjednici Općinskog vijeća biti će Općinska načelnica Ingrid Debeuc i službenik ovlašten za privremeno obavljanje poslova pročelnika Upravnog odjela za komunalni sustav Smiljana Veselinović.

OPĆINSKA NAČELNICA

Ingrid Debeuc v.r.

**OBRAZLOŽENJE UZ PRIJEDLOG ODLUKE O IZMJENAMA ODLUKE**

**O KOMUNALNM REDU OPĆINE MATULJI**

Općinsko vijeće Općine Matulji na sjednici održanoj 30. ožujka 2021. godine donijelo je Odluku o komunalnom redu Općine Matulji („Službene novine Primorsko-goranske županije“ broj 9/21), te njezine izmjene i dopune na sjednicama održanima 4. studenoga 2021. godine („Službene novine Primorsko-goranske županije“ broj 26/21), 5. rujna 2024. godine („Službene novine Općine Matulji“ broj 11/24), 20. veljače 2025. godine („Službene novine Općine Matulji“ broj 4/25) i 7. listopada 2025. godine („Službene novine Općine Matulji“ broj 11/25) – u daljnjem tekstu: Odluka o komunalnom redu.

Nadalje, na sjednici Općinskog vijeća Općine Matulji održanoj dana 7. listopada 2025. godine donesena je Odluka o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) – u daljnjem tekstu: Odluka o ustrojstvu.

Budući da se je u Odluci o komunalnom redu, nadležno tijelo za provedbu pojedinih odredbi određivalo formulacijom *Jedinstveni upravni odjel*, potrebno je uskladiti tekst s novim ustrojstvom kako bi se izbjegla pravna i operativna nejasnoća u primjeni propisa. Korištenjem generičkog izraza nadležni upravni odjel osigurava se normativna fleksibilnost i mogućnost operativne provedbe od strane onog upravnog tijela kojem su poslovi pripadajućeg područja dodijeljeni sukladno važećim aktima o organizaciji i djelokrugu.

Predloženom izmjenom Odluke o komunalnom redu provodi se nužno usklađenje važećeg općeg akta s novim ustrojstvenim modelom općinske uprave, uspostavljenim donošenjem Odluke o ustrojstvu. Navedenom Odlukom o ustrojstvu provedena je organizacijska promjena kojom je dosadašnji Jedinstveni upravni odjel prestao postojati kao jedinstveno upravno tijelo te su umjesto njega ustrojena tri upravna odjela, svaki sa svojim određenim djelokrugom rada i nadležnostima.

Ovom izmjenom Odluke o komunalnom redu provodi se terminološko i organizacijsko usklađivanje s novim ustrojstvom upravnih tijela Općine Matulji, radi jasnije normativne provedbe i učinkovitijeg upravljanja propisanim postupanjima. Cilj izmjene je osigurati dosljednu primjenu akata te izbjeći eventualne nejasnoće u nadležnostima pojedinih upravnih tijela.

Slijedom navedenog, predlaže se donošenje predmetne izmjene Odluke.

**OPĆINSKA NAČELNICA**

**Ingrd Debeuc v.r.**

PRIJEDLOG:

Na temelju članka 104. Zakona o komunalnom gospodarstvu („Narodne novine“ broj 68/18, 110/18, 32/20 i 145/24) i članka 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15-pročišćeni tekst, 39/15, 7/18 i 6/21, 23/21 i 36/23) Općinsko vijeće Općine Matulji, na sjednici održanoj dana\_\_\_\_\_\_ 2025. godine, donosi

**ODLUKU**

**o izmjenama Odluke o komunalnom redu Općine Matulji**

**Članak 1**.

U Odluci o komunalnom redu Općine Matulji („Službene novine Primorsko-goranske županije“ broj 9/21, 26/21 i „Službene novine Općine Matulji“ broj 11/24, 4/25 i 11/25 - u daljnjem tekstu: Odluka), u članku 2. stavku 6. riječi „Jedinstveni upravni odjel“ zamjenjuje se riječima „nadležni upravni odjel“.

**Članak 2.**

U članku 108. stavku 4. riječi „Jedinstveni upravni odjel“ zamjenjuje se riječima „Nadležni upravni odjel“.

**Članak 3.**

Ova Odluka stupa na snagu osmog dana od dana objave u „Službenim novinama Općine Matulji“.

KLASA: 024-04/25-02/16

URBROJ:

Matulji,

OPĆINSKO VIJEĆE OPĆINE MATULJI

Predsjednica Općinskog vijeća

Iva Letina