|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |  | |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | | |
| KLASA: 024-04/25-02/13  URBROJ: 2170-27-02/1-25-3  Matulji, 26.11.2025. godine | | |

**OPĆINSKO VIJEĆE**

**- ovdje-**

**PREDMET: Prijedlog Odluke o izmjeni Odluke o javnim i počasnim priznanjima Općine Matulji**

Poštovani,

u privitku dostavljamo prijedlog Odluke o izmjeni Odluke o javnim i počasnim priznanjima Općine Matulji.

Izvjestitelji na radnim tijelima te sjednici Općinskog vijeća biti će Općinska načelnica Ingrid Debeuc i službenik ovlašten za privremeno obavljanje poslova pročelnika Upravnog odjela za samoupravu i upravu Irena Gauš.

OPĆINSKA NAČELNICA

Ingrid Debeuc, v.r.

**OBRAZLOŽENJE**

**PRIJEDLOGA ODLUKE O IZMJENAI ODLUKE O**

**JAVNIM I POČASNIM PRIZNANJIMA OPĆINE MATULJI**

Općinsko vijeće Općine Matulji na sjednici održanoj 28. studenog 2017. godine donijelo je Odluku o javnim i počasnim priznanjima („Službene novine Primorsko-goranske županije“ broj 35/17) te izmjene na sjednicama održanim 04. studenog 2021. godine („Službene novine Primorsko-goranske županije“ broj 26/21) i 07. studenog 2023. („Službene novine Primorsko-goranske županije“ broj 40/23) u daljnjem tekstu: Odluka.

Nadalje, na sjednici Općinskog vijeća Općine Matulji održanoj dana 7. listopada 2025. godine donesena je Odluka o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) – u daljnjem tekstu: Odluka o ustrojstvu.

Budući da je u Odluci, nadležno tijelo za provedbu pojedinih odredbi određivalo formulacijom *Jedinstveni upravni odjel*, potrebno je uskladiti tekst s novim ustrojstvom kako bi se izbjegla pravna i operativna nejasnoća u primjeni propisa. Korištenjem generičkog izraza „nadležni upravni odjel“ osigurava se normativna fleksibilnost i mogućnost operativne provedbe od strane onog upravnog tijela kojem su poslovi pripadajućeg područja dodijeljeni sukladno važećim aktima o organizaciji i djelokrugu.

Predloženom izmjenom Odluke provodi se nužno usklađenje važećeg općeg akta s novim ustrojstvenim modelom općinske uprave, uspostavljenim donošenjem Odluke o ustrojstvu. Navedenom Odlukom o ustrojstvu provedena je organizacijska promjena kojom je dosadašnji Jedinstveni upravni odjel prestao postojati kao jedinstveno upravno tijelo te su umjesto njega ustrojena tri upravna odjela, svaki sa svojim određenim djelokrugom rada i nadležnostima.

Ovom izmjenom Odluke provodi se terminološko i organizacijsko usklađivanje s novim ustrojstvom upravnih tijela Općine Matulji, radi jasnije normativne provedbe i učinkovitijeg upravljanja propisanim postupanjima. Cilj izmjene je osigurati dosljednu primjenu akata te izbjeći eventualne nejasnoće u nadležnostima pojedinih upravnih tijela.

Slijedom navedenog, predlaže se donošenje predmetne izmjene Odluke.

Matulji, 26. studenog 2025. godine

Općinska načelnica

Ingrid Debeuc v.r.

PRIJEDLOG

Na temelju članka 11. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 123/17, 98/19 i 144/20) i ČLANKA 11. i 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15-pročišćeni tekst, 39/15, 7/18 i 6/21, 23/21 i 36/23) Općinsko vijeće Općine Matulji, na sjednici održanoj dana \_\_\_\_\_\_\_\_\_\_\_\_\_\_\_\_\_\_\_. godine donosi

**ODLUKU O IZMJENI ODLUKE O**

**JAVNIM I POČASNIM PRIZNANJIMA**

**OPĆINE MATULJI**

**Članak 1.**

U Odluci o javnim i počasnim priznanjima Općine Matulji („Službene novine Primorsko-goranske županije“ broj 35/17, 26/21 i 40/23) u članku 22. riječi „Jedinstveni upravni odjel“ zamjenjuju se riječima „nadležni upravni odjel“.

**Članak 2.**

Ova Odluka stupa na snagu osmi dan od dana objave u „Službenim novinama Općine Matulji“.

KLASA: 024-04/25-02/13

URBROJ:

Matulji,

OPĆINSKO VIJEĆE OPĆINE MATULJI

Predsjednica Općinskog Vijeća

Iva Letina