|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |  | |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | | |
| KLASA: 024-04/25-02/4  URBROJ: 2170-27-02/1-25-4  Matulji, 26.11.2025. godine | | |

**OPĆINSKO VIJEĆE**

**- ovdje-**

**PREDMET: Prijedlog Odluke o izmjenama Odluke o sufinanciranju troškova medicinski pomognute oplodnje**

Poštovani,

u privitku dostavljamo prijedlog Odluke o izmjenama Odluke o sufinanciranju troškova medicinski pomognute oplodnje.

Izvjestitelji na radnim tijelima te sjednici Općinskog vijeća biti će Općinska načelnica Ingrid Debeuc i službenica ovlaštena za privremeno obavljanje poslova pročelnika Upravnog odjela za samoupravu i upravu Irena Gauš.

OPĆINSKA NAČELNICA:

Ingrid Debeuc, v.r.

**OBRAZLOŽENJE**

**PRIJEDLOGA ODLUKE O IZMJENAMA ODLUKE O SUFINANCIRANJU TROŠKOVA MEDICINSKI POMOGNUTE OPLODNJE**

Općinsko vijeće Općine Matulji na sjednici održanoj 17. ožujka 2025. godine donijelo je Odluku o sufinanciranju troškova medicinski pomognute oplodnje („Službene novine Općine Matulji“ broj 5/25) u daljnjem tekstu: Odluka.

Nadalje, na sjednici Općinskog vijeća Općine Matulji održanoj dana 7. listopada 2025. godine donesena je Odluka o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) – u daljnjem tekstu: Odluka o ustrojstvu.

Budući da je u Odluci, nadležno tijelo za provedbu pojedinih odredbi određivalo formulacijom *Jedinstveni upravni odjel*, potrebno je uskladiti tekst s novim ustrojstvom kako bi se izbjegla pravna i operativna nejasnoća u primjeni propisa. Korištenjem generičkog izraza „nadležni upravni odjel“ osigurava se normativna fleksibilnost i mogućnost operativne provedbe od strane onog upravnog tijela kojem su poslovi pripadajućeg područja dodijeljeni sukladno važećim aktima o organizaciji i djelokrugu.

Predloženom izmjenom Odluke provodi se nužno usklađenje važećeg općeg akta s novim ustrojstvenim modelom općinske uprave, uspostavljenim donošenjem Odluke o ustrojstvu. Navedenom Odlukom o ustrojstvu provedena je organizacijska promjena kojom je dosadašnji Jedinstveni upravni odjel prestao postojati kao jedinstveno upravno tijelo te su umjesto njega ustrojena tri upravna odjela, svaki sa svojim određenim djelokrugom rada i nadležnostima.

Ovom izmjenom Odluke provodi se terminološko i organizacijsko usklađivanje s novim ustrojstvom upravnih tijela Općine Matulji, radi jasnije normativne provedbe i učinkovitijeg upravljanja propisanim postupanjima. Cilj izmjene je osigurati dosljednu primjenu akata te izbjeći eventualne nejasnoće u nadležnostima pojedinih upravnih tijela.

Slijedom navedenog, predlaže se donošenje predmetne izmjene Odluke.

Općinska načelnica

Ingrid Debeuc v.r.

Matulji, 26. studenog 2025. godine

PRIJEDLOG

Na temelju članka 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15 – pročišćeni tekst, 39/15, 7/18, 6/21, 23/21 i 36/23), Općinsko vijeće Općine Matulji na sjednici održanoj dana \_\_\_\_\_\_\_\_\_\_\_\_\_\_\_2025. godine, donijelo je

**ODLUKU O IZMJENAMA I DOPUNAMA ODLUKE**

**O SUFINANCIRANJU TROŠKOVA MEDICINSKI POMOGNUTE OPLODNJE**

Članak 1.

U Odluci o sufinanciranju troškova medicinski pomognute oplodnje („Službene novine Općine Matulji“ broj 5/25, u daljnjem tekstu: Odluka) u članku 5. stavak 1. riječi „Jedinstveni upravni odjel“ zamjenjuju se s riječima „nadležni upravni odjel“.

Članak 2.

Ova Odluka stupa na snagu osmog dana od objave u „Službenim novinama Općine Matulji“.

KLASA: 024-04/25-02/4

URBROJ:

Matulji,

OPĆINSKO VIJEĆE OPĆINE MATULJI

Predsjednica Općinskog vijeća

Iva Letina