|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |  | |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | | |
| KLASA: 024-04/24-02/13  URBROJ: 2170-27-02/1-25-5  Matulji, 26.11.2025. godine | | |

**OPĆINSKO VIJEĆE**

**- ovdje-**

**PREDMET: Prijedlog Odluke o izmjenama Odluke o sufinanciranju programa produženog boravka i cjelodnevne nastave u osnovnim školama**

Poštovani,

u privitku dostavljamo Prijedlog Odluke o izmjenama Odluke o sufinanciranju programa produženog boravka i cjelodnevne nastave u osnovnim školama.

Izvjestitelji na radnim tijelima te sjednici Općinskog vijeća biti će Općinska načelnica Ingrid Debeuc i službenik ovlašten za privremeno obavljanje poslova pročelnika Upravnog odjela za samoupravu i upravu Irena Gauš.

OPĆINSKA NAČELNICA

Ingrid Debeuc, v.r.

**OBRAZLOŽENJE**

**prijedloga Odluke o izmjenama Odluke o sufinanciranju programa**

**produženog boravka i cjelodnevne nastave u osnovnim školama**

Općinsko vijeće Općine Matulji na sjednici održanoj 7. studenog 2024. godine donijelo je Odluku o sufinanciranju programa produženog boravka i cjelodnevne nastave u osnovnim školama („Službene novine Općine Matulji“ broj 16/24) - u daljnjem tekstu: Odluka.

Na sjednici Općinskog vijeća Općine Matulji održanoj dana 7. listopada 2025. godine donesena je Odluka o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) – u daljnjem tekstu: Odluka o ustrojstvu.

Budući da je u Odluci, nadležno tijelo za provedbu pojedinih odredbi određivalo formulacijom *Jedinstveni upravni odjel*, potrebno je uskladiti tekst s novim ustrojstvom kako bi se izbjegla pravna i operativna nejasnoća u primjeni propisa. Korištenjem generičkog izraza „nadležni upravni odjel“ osigurava se normativna fleksibilnost i mogućnost operativne provedbe od strane onog upravnog tijela kojem su poslovi pripadajućeg područja dodijeljeni sukladno važećim aktima o organizaciji i djelokrugu.

Predloženom izmjenom Odluke provodi se nužno usklađenje važećeg općeg akta s novim ustrojstvenim modelom općinske uprave, uspostavljenim donošenjem Odluke o ustrojstvu. Navedenom Odlukom o ustrojstvu provedena je organizacijska promjena kojom je dosadašnji Jedinstveni upravni odjel prestao postojati kao jedinstveno upravno tijelo te su umjesto njega ustrojena tri upravna odjela, svaki sa svojim određenim djelokrugom rada i nadležnostima.

Ovom izmjenom Odluke provodi se terminološko i organizacijsko usklađivanje s novim ustrojstvom upravnih tijela Općine Matulji, radi jasnije normativne provedbe i učinkovitijeg upravljanja propisanim postupanjima. Cilj izmjene je osigurati dosljednu primjenu akata te izbjeći eventualne nejasnoće u nadležnostima pojedinih upravnih tijela.

Slijedom navedenog, predlaže se donošenje predmetne izmjene Odluke.

Matulji, 26. studenog 2025. godine

Općinska načelnica

Ingrid Debeuc v.r.

PRIJEDLOG

Na temelju članka 19. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 36/09, 125/08, 36/09, 150/11, 19/13 - službeni pročišćeni tekst, 144/12, 137/15 - službeni pročišćeni tekst, 123/17, 98/19 i 144/20) i članka 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15-pročišćeni tekst, 39/15, 7/18 i 6/21, 23/21 i 36/23) Općinsko vijeće Općine Matulji, na sjednici održanoj dana\_\_\_\_\_\_ 2025. godine, donosi

**ODLUKU O IZMJENAMA ODLUKE**

**O SUFINANCIRANJU PROGRAMA PRODUŽENOG BORAVKA I CJELODNEVNE NASTAVE U OSNOVNIM ŠKOLAMA**

Članak 1.

U Odluci o sufinanciranju programa produženog boravka i cjelodnevne nastave u osnovnim školama („Službene novine Općine Matulji“ broj 16/24, u daljnjem tekstu: Odluka) u članku 7. stavak 1. riječi „Jedinstvenom upravnom odjelu“ zamjenjuju se s riječima „nadležnom upravnom odjelu“.

Članak 2.

U Odluci u članku 9. stavak 1. i 2. riječi „Jedinstvenog upravnog odjela“ zamjenjuju se s riječima „nadležnog upravnog odjela“.

Članak 3.

Ova Odluka stupa na snagu osmog dana od objave u „Službenim novinama Općine Matulji“.

KLASA: 024-04/24-02/13

URBROJ:

Matulji,

OPĆINSKO VIJEĆE OPĆINE MATULJI

Predsjednica Općinskog vijeća

Iva Letina