|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |  | |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | | |
| KLASA: 024-04/25-02/19  URBROJ: 2170-27-02/1-25-1  Matulji, 27. studenog 2025. godine | | |

**OPĆINSKO VIJEĆE**

**- ovdje-**

**PREDMET: Prijedlog Odluke o pokretanju postupka izrade Strategije zelene urbane obnove Općine Matulji za razdoblje od 2026. do 2031. godine**

Poštovani,

u privitku dostavljamo prijedlog Odluke o pokretanju postupka izrade Strategije zelene urbane obnove Općine Matulji za razdoblje od 2026. do 2031. godine

Izvjestitelji na radnim tijelima te sjednici Općinskog vijeća biti će Općinska načelnica Ingrid Debeuc i službenik ovlašten za privremeno obavljanje poslova pročelnika Upravnog odjela za samoupravu i upravu Irena Gauš.

OPĆINSKA NAČELNICA

Ingrid Debeuc, v.r.

**OBRAZLOŽENJE POTREBE IZRADE STRATEGIJE ZELENE URBANE OBNOVE OPĆINE MATULJI**

Općina Matulji pristupa izradi Strategije zelene urbane obnove radi osiguranja sustavnog, održivog i dugoročno usmjerenog razvoja svog prostora, u skladu s europskim i nacionalnim strateškim dokumentima. Izrada ovakvog strateškog akta predstavlja temelj za daljnje planiranje i provedbu mjera kojima se unapređuje kvaliteta života stanovnika te povećava otpornost zajednice na aktualne i buduće izazove.

Prije svega, posjedovanje Strategije zelene urbane obnove preduvjet je za prijavu i korištenje značajnog dijela dostupnih sredstava iz fondova Europske unije te drugih oblika financiranja namijenjenih zelenoj tranziciji, održivoj mobilnosti, energetskoj učinkovitosti, razvoju zelene infrastrukture te uređenju i revitalizaciji javnih površina.

Strategija je posebno važna za sudjelovanje u sljedećim oblicima financiranja:

* natječajima koji se provode u okviru Integriranih teritorijalnih ulaganja (ITU mehanizam), a koji su usmjereni na razvoj urbane infrastrukture, zelene površine, održivu mobilnost i energetsku učinkovitost,
* natječajima vezanim uz zelenu infrastrukturu i otpornost na klimatske promjene u sklopu Operativnog programa „Konkurentnost i kohezija“ te budućeg programskog razdoblja EU fondova,
* programima Mehanizma za oporavak i otpornost (MOO) u dijelu koji se odnosi na urbanu obnovu, energetsku obnovu javnih površina i razvoj održivih rješenja,
* natječajima Ministarstva regionalnog razvoja i fondova EU te Ministarstva gospodarstva i održivog razvoja koji zahtijevaju dokazanu stratešku usklađenost projekata s lokalnim razvojno-prostornim dokumentima,
* inicijativama koje potiču razvoj zelene i plave infrastrukture, digitalizaciju javnog prostora te prilagodbu klimatskim promjenama, gdje se strategija koristi kao temeljni dokument za dokazivanje opravdanosti i spremnosti projektnih prijedloga.

Strategija će omogućiti jasnije definiranje razvojnih prioriteta Općine Matulji, uz naglasak na smanjenje negativnih utjecaja klimatskih promjena, održivo upravljanje prirodnim resursima, povećanje otpornosti infrastrukture te unaprjeđenje uređenosti i funkcionalnosti javnih prostora. Time se stvaraju preduvjeti za sigurnije, zdravije i kvalitetnije životno okruženje za sve stanovnike.

Također, izrada ovog dokumenta pridonosi stvaranju povoljnijih uvjeta za ulaganja te osigurava veću predvidljivost razvojnih smjerova, što može pozitivno djelovati na lokalno gospodarstvo i opću atraktivnost općine. Proces izrade uključivat će konzultacije sa zainteresiranom javnošću, čime se osigurava transparentnost rada te aktivno uključivanje lokalne zajednice u kreiranje razvojnih politika.

Sukladno navedenome, izrada Strategije zelene urbane obnove predstavlja nužan korak u modernom upravljanju prostorom i razvojnim procesima Općine Matulji te važan instrument za učinkovito korištenje dostupnih sredstava i provedbu održivih razvojnih projekata.

Matulji, 27. studenog 2025. godine

Općinska načelnica

Ingrid Debeuc v.r.

PRIJEDLOG

Na temelju članka 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15 – pročišćeni tekst, 39/15, 7/18, 6/21, 23/21 i 36/23), Općinsko vijeće Općine Matulji na sjednici održanoj dana \_\_\_\_\_\_\_\_\_\_\_\_\_\_\_2025. godine, donosi

**ODLUKU**

**o pokretanju postupka izrade Strategije zelene urbane obnove Općine Matulji za razdoblje od 2026 do 2031. godine**

Članak 1.

Pokreće se postupak izrade Strategije zelene urbane obnove područja općine Matulji za financijsko razdoblje 2026. do 2031. godine (u daljnjem tekstu: „Strategija“) te provedba svih pripremnih i popratnih aktivnosti za izradu Strategije.

Članak 2.

Strategija je temeljni srednjoročni strateški dokument u kojem se određuju ciljevi i prioriteti razvoja zelene urbane obnove.

Članak 3.

Ova odluka stupa na snagu osmog dana nakon objave u „Službenim novinama Općine Matulji“.

KLASA: 024-01/25-02/19

URBROJ:

Matulji, \_\_\_\_\_\_\_\_\_\_\_\_\_\_\_\_\_\_\_\_

OPĆINSKO VIJEĆE OPĆINE MATULJI

Predsjednica Općinskog vijeća

Iva Letina