|  |  |  |
| --- | --- | --- |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | |
| KLASA: 024-04/25-02/10  URBROJ: 2170-27-02/1-25-3  Matulji, 26. studeni 2025. | |  |

**OPĆINSKO VIJEĆE**

**- ovdje-**

**PREDMET: Prijedlog Odluke o izmjeni Odluke o kriterijima za ostvarivanje prava na sufinanciranje troškova programa predškolskog odgoja i obrazovanja u ustanovama drugih osnivača te u obrtima na području Primorsko-goranske županije**

Poštovani,

u privitku dostavljamo prijedlog Odluke o izmjeni Odluke o kriterijima za ostvarivanje prava na sufinanciranje troškova programa predškolskog odgoja i obrazovanja u ustanovama drugih osnivača te u obrtima na području Primorsko-goranske županije.

Izvjestitelji na radnim tijelima te sjednici Općinskog vijeća biti će Općinska načelnica Ingrid Debeuc i službenik ovlašten za privremeno obavljanje poslova pročelnika Upravnog odjela za samoupravu i upravu Irena Gauš.

OPĆINSKA NAČELNICA

Ingrid Debeuc, v.r.

**OBRAZLOŽENJE**

**prijedloga Odluke o izmjeni Odluke o kriterijima za ostvarivanje prava na sufinanciranje troškova programa predškolskog odgoja i obrazovanja u ustanovama drugih osnivača te u obrtima na području Primorsko-goranske županije**

Općinsko vijeće Općine Matulji na sjednici održanoj 17. ožujka 2025. godine donijelo je Odluku o kriterijima za ostvarivanje prava na sufinanciranje troškova programa predškolskog odgoja i obrazovanja u ustanovama drugih osnivača te u obrtima na području Primorsko-goranske županije („Službene novine Općine Matulji“ broj 5/25) – u daljnjem tekstu: Odluka.

S ciljem financijskog rasterećenja roditelja/skrbnika/udomitelja predlaže se da se za drugo i svako sljedeće dijete iz iste obitelji (istog domaćinstva) upisano u program predškolskog odgoja i obrazovanja u ustanovama drugih osnivača ili obrt na području Primorsko-goranske županije nominalna cijena usluge umanji za 100%. Predmetno umanjenje primijenilo bi se i za dijete koje polazi program predškolskog odgoja i obrazovanja u ustanovi drugog osnivača ili obrt na području Primorsko-goranske županije čiji se stariji brat ili sestra iz iste obitelji (istog domaćinstva) redovno školuju u osnovnoj i srednjoj školi ili na fakultetu.

Slijedom navedenog, predlaže se donošenje Odluke o izmjeni Odluke o kriterijima za ostvarivanje prava na sufinanciranje troškova programa predškolskog odgoja i obrazovanja u ustanovama drugih osnivača te u obrtima na području Primorsko-goranske županije.

O Prijedlogu Odluke provedeno je savjetovanje sa zainteresiranom javnošću u trajanju od 30 dana, a izvješće o provedenom savjetovanju sa zainteresiranom javnošću, zajedno s konačnim prijedlogom Odluke dostavlja se Općinskom vijeću na usvajanje.

Općinska načelnica

Ingrid Debeuc v.r.

Matulji, 26. studeni 2025. godine

PRIJEDLOG

Na temelju članka 2. Zakona o predškolskom odgoju i obrazovanja („Narodne novine“ broj 10/97, 107/07, 94/13, 98/19, 57/22 i 101/23), članka 37. Zakona o dadiljama („Narodne novine“ broj 37/13 i 98/19), članka 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/ 14, 29/14, 4/15 - pročišćeni tekst, 39/15, 7/18, 6/21 i 23/21) i članka 6. Odluke o utvrđivanju mjerila za osiguranje sredstava za zadovoljavanje javnih potreba u djelatnosti predškolskog odgoja i naobrazbe u Primorsko-goranskoj županiji („Službene novine Primorsko-goranske županije“ broj 10/11) Općinsko vijeće Općine Matulji na sjednici održanoj dana \_\_\_\_\_\_2025. godine donosi

**ODLUKU O IZMJENAMA ODLUKE O KRITERIJIMA**

**ZA OSTVARIVANJE PRAVA NA SUFINANCIRANJE TROŠKOVA PROGRAMA**

**PREDŠKOLSKOG ODGOJA I OBRAZOVANJA U USTANOVAMA DRUGIH**

**OSNIVAČA TE U OBRTIMA NA**

**PODRUČJU PRIMORSKO-GORANSKE ŽUPANIJE**

**Članak 1.**

U Odluci o kriterijima za ostvarivanje prava na sufinanciranje troškova programa predškolskog odgoja i obrazovanja u ustanovama drugih osnivača te u obrtima na području Primorsko-goranske županije („Službene novine Općine Matulji“, broj: 5/25) članak 3. stavak 3. mijenja i glasi:

„3) Korisnik ima pravo na sljedeće na umanjenje cijene iz stavka 2. ovog članka u sljedećim slučajevima:

1. Za drugo i svako sljedeće dijete iz iste obitelji (istog domaćinstva) upisano u programe ustanove ili obrta umanjenje iznosi 100% nominalne cijene usluge;

2. Za dijete upisano u programe ustanove ili obrta umanjuje se cijena usluge u iznosu od 100% nominalne cijene ako se stariji brat ili sestra iz iste obitelji (istog domaćinstva) istovremeno nalazi na redovitom školovanju u osnovnoj i srednjoj školi ili na fakultetu uz dostavu potvrde o redovnom školovanju.“

**Članak 2.**

Ova Odluka stupa na snagu osmog dana od objave u „Službenim novinama Općine Matulji“.

KLASA: 024-04/25-02/10

URBROJ:

Matulji,

OPĆINSKO VIJEĆE OPĆINE MATULJI

Predsjednica Općinskog vijeća

Iva Letina

ODREDBE VAŽEĆE ODLUKE KOJE SE MIJENJAJU

Članak 3.

1) Općina Matulji sufinancirat će troškove programa (ekonomska cijena) u ustanovama drugih osnivača te u obrtima na području Primorsko-goranske županije iz članka 1. ove Odluke u koje su upisana djeca odnosno cijene usluge koju plaćaju ili bi trebali plaćati korisnici.

2) Maksimalan iznos sufinanciranja može biti veći od razlike između ekonomske cijene i cijene koju plaćaju korisnici za istovjetni program u Dječjem vrtiću Matulji odnosno veći od iznosa sufinanciranja programa predškolskoj odgoja i obrazovanja iz Proračuna Općine Matulji utvrđen odlukom Općinskog vijeća kojom se uređuje cijena usluge u Dječjem vrtiću Matulji pri čemu cijena koju plaćaju korisnici ne može biti niža od cijene usluge koja se plaća za istovjetni program u Dječjem vrtiću Matulji.

3) Korisnik koji u istoj ustanovi ili obrtu istovremeno ima upisano više od jednog djeteta ostvaruje pravo na sljedeće umanjenje cijene iz stavka 2. ovog članka: 1. Za drugo dijete umanjenje cijene od 40% cijene; 2. Za treće i svako slijedeće dijete umanjenje cijene od 80% cijene.