|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |  | |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | | |
| KLASA: 240-08/25-01/4  URBROJ: 2170-27-02/1-25-1  Matulji, 26.11.2025. godine | | |

**OPĆINSKO VIJEĆE**

**- ovdje-**

**PREDMET:** **Prijedlog Odluke o imenovanju članova Općinskog povjerenstva za**

**procjenu šteta od prirodnih nepogoda na području Općine Matulji**

Poštovani,

u privitku dostavljamo Prijedlog Odluke o imenovanju članova Općinskog povjerenstva za procjenu šteta od prirodnih nepogoda na području Općine Matulji.

Izvjestitelji na radnim tijelima te sjednici Općinskog vijeća biti će Općinska načelnica Ingrid Debeuc i službenik ovlašten za privremeno obavljanje poslova pročelnika Upravnog odjela za komunalni sustav Smiljana Veselinović.

OPĆINSKA NAČELNICA

Ingrid Debeuc, v.r.

**OBRAZLOŽENJE**

**ODLUKE O IMENOVANJU ČLANOVA OPĆINSKOG POVJERENSTVA ZA PROCJENU ŠTETA OD PRIRODNIH NEPOGODA NA**

**PODRUČJU OPĆINE MATULJI**

**I. ZAKONSKA OSNOVA**

Zakonska osnova za donošenje Odluke temelji se na odredbama Zakona o ublažavanju i uklanjanju posljedica prirodnih nepogoda (Narodne Novine br. 16/19) kojim se uređuju kriteriji i ovlasti za proglašenje prirodne nepogode, procjena štete od prirodne nepogode, dodjela pomoći za ublažavanje i djelomično uklanjanje posljedica prirodnih nepogoda nastalih na području Republike Hrvatske, Registar šteta od prirodnih nepogoda te druga pitanja u vezi s dodjelom pomoći za ublažavanje i djelomično uklanjanje posljedica prirodnih nepogoda.

Člankom 8. Zakona propisano je da poslove u vezi s procjenom štete i dodjele sredstava pomoći za ublažavanje i djelomično uklanjanje posljedica prirodnih nepogoda obavljaju, između ostalih, gradska i općinska povjerenstva za procjenu šteta od prirodnih nepogoda.

Postupanja i poslove propisane Zakonom povjerenstva provode u suradnji s nadležnim ministarstvima, Vladom Republike Hrvatske i drugim tijelima koja sudjeluju u određenju kriterija i isplate sredstava pomoći za djelomičnu sanaciju šteta od prirodnih nepogoda.

Zakonom je također propisano da se članovima povjerenstava mogu imenovati osobe koje imaju dobar ugled i koje raspolažu potrebnim stručnim znanjima.

Člankom 14. Zakona propisano je da članove i broj članova općinskog odnosno gradskog povjerenstva imenuje gradsko odnosno općinsko vijeće na razdoblje od četiri godine i o njihovu imenovanju obavještava županijsko povjerenstvo.

Konačno Zakonom su uređeni poslovi koje povjerenstva obavljaju i to:

1. utvrđuju i provjeravaju visinu štete od prirodne nepogode za područje općine odnosno grada

2. unose podatke o prvim procjenama šteta u Registar šteta

3. unose i prosljeđuju putem Registra šteta konačne procjene šteta županijskom povjerenstvu

4. raspoređuju dodijeljena sredstva pomoći za ublažavanje i djelomično uklanjanje posljedica prirodnih nepogoda oštećenicima

5. prate i nadziru namjensko korištenje odobrenih sredstava pomoći za djelomičnu sanaciju šteta od prirodnih nepogoda prema ovom Zakonu

6. izrađuju izvješća o utrošku dodijeljenih sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda i dostavljaju ih županijskom povjerenstvu putem Registra šteta

7. surađuju sa županijskim povjerenstvom u provedbi ovoga Zakona

8. donose plan djelovanja u području prirodnih nepogoda iz svoje nadležnosti

9. obavljaju druge poslove i aktivnosti iz svojeg djelokruga u suradnji sa županijskim povjerenstvima

**II. RAZLOZI ZBOG KOJIH SE PREDLAŽE DONOŠENJE ODLUKE**

Donošenje Odluke predlaže se iz razloga što je postojećim članovima povjerenstva imenovanim Odlukom Općinskog vijeća od 21.09.2021. godine istekao mandat te je stoga nužno imenovati nove članove Povjerenstva.

**III. OBRAZLOŽENJE PRIJEDLOGA**

Ovim prijedlogom predlaže se da povjerenstvo broji 5 članova od kojih je dio članova bilo i u sastavu dosadašnjeg povjerenstva. **Članovi koje se predlaže imenovati imaju** dobar ugled i raspolažu potrebnim stručnim znanjima.

**IV. STUPANJE NA SNAGU**

Zakonom je propisano da se Odluke o imenovanjima općinskog povjerenstava objavljuju u službenom glasniku jedinice lokalne i područne (regionalne) samouprave.

Na osnovu navedenog predlaže se da odluka stupi na snagu danom donošenja a objavit će se u »Službenim novinama Općine Matulji«

**U Matuljima, 26.11.2025.**

**OPĆINSKA NAČELNICA**

**Ingrid Debeuc v.r.**

PRIJEDLOG

Na temelju članka 14. stavak 1. Zakona o ublažavanju i uklanjanju posljedica prirodnih nepogoda („Narodne novine“ broj 16/19) i članka 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15-pročišćeni tekst, 39/15, 7/18, 6/21, 23/21 i 36/23), Općinsko vijeće Općine Matulji, na sjednici održanoj dana \_\_\_\_\_\_\_\_, donosi

**ODLUKU**

**o imenovanju članova Općinskog povjerenstva za**

**procjenu šteta od prirodnih nepogoda**

**na području Općine Matulji**

Članak 1.

Za članove Općinskog povjerenstva za procjenu šteta od prirodnih nepogoda na području Općine Matulji (u daljnjem tekstu. Povjerenstvo) imenuju se:

1. Karin Brajković, predsjednica Povjerenstva,
2. Mladen Šćulac, zamjenik Predsjednika,
3. Tedi Babić, član Povjerenstva,
4. Arsen Sušanj, član Povjerenstva,
5. Bruno Frlan, član Povjerenstva.

Članak 2.

Članovi Povjerenstva imenuju se na vrijeme od četiri godine.

Članak 3.

Poslovi Povjerenstva utvrđeni su člankom 14. stavkom 2. Zakona o ublažavanju i uklanjanju posljedica prirodnih nepogoda.

Članak 4.

Stručne i administrativne poslove za Povjerenstvo obavlja Upravni odjel za komunalni sustav.

Članak 5.

Ova Odluka stupa na snagu danom donošenja, a objavit će se u „Službenim novinama Općine Matulji“.

KLASA: 240-08/25-01/4

URBROJ:

Matulji,

OPĆINSKO VIJEĆE OPĆINE MATULJI

Predsjednica Općinskog vijeća

Iva Letina